พรูเด็นเชียลออกกรมธรรม์ออมระยะสั้น
พรูเด็นเชียลออกกรมธรรม์ออมระยะสั้น พร้อมความคุ้มครองชีวิตที่คุ้มค่ากับพรูเด็นเชียล
9 ก.ค. 2553

พรูเด็นเชียลออกกรมธรรม์ออมระยะสั้น พร้อมความคุ้มครองชีวิตที่คุ้มค่ากับพรูเด็นเชียล
นายบินายัค  ดัตตา กรรมการผู้จัดการ บมจ.พรูเด็นเชียล ประกันชีวิต (ประเทศไทย) เปิดเผยว่า บริษัทฯ ได้ออกกรมธรรม์ “ทรัพย์สิน 10 (PRUcapital)” แผนการออมทรัพย์ระยะสั้นที่มาพร้อมกับความคุ้มครองชีวิตที่คุ้มค่า เหมาะสำหรับผู้ที่ต้องการออมเงินในระยะสั้นและสร้างความอุ่นใจให้แก่ชีวิต โดยจ่ายเบี้ยฯ เพียง 6 ปี รับความคุ้มครองนานถึง 10 ปี  พร้อมทั้งรับความคุ้มครองชีวิตที่เพิ่มขึ้นทุกปีสูงสุดถึง 150% ของทุนประกันภัยเริ่มต้น รวมถึงรับเงินคืนเมื่อครบกำหนดสัญญาสูงถึง 150% ของทุนประกันภัยเริ่มต้น นอกจากนี้ยังสามารถเลือกซื้อสิทธิความคุ้มครองเพิ่มเติมได้
ทั้งนี้ เริ่มรับประกันตั้งแต่อายุ  1 เดือนถึง 65 ปี ทุนประกันภัยขั้นต่ำ 100,000 บาท และยังสามารถนำเบี้ยประกันภัยคุ้มครองชีวิตมาใช้เป็นสิทธิประโยชน์ทางภาษีสูงสุดไม่เกิน 100,000 บาทต่อปีได้อีกด้วย